
ORSOPOD SNM normal
OPIS I PRIMJENA PROIZVODA
ORSOPOD SNM normal je cementna samonivelirajuća masa za izravnavanje podloga u unutarnjim prostorima.

Namijenjena je za izravnavanje svih vrsta cementnih podloga u debljinama sloja od 2 do 30 mm prije izvedbe završnih podnih obloga, kao što su keramičke pločice, parket, PVC obloge i slično.

Primjenjuje se u stambenim, poslovnim i javnim objektima, školama, bolnicama, kupaonicama, garažama te drugim unutarnjim i vlažnim prostorima.

Zahvaljujući izvrsnim svojstvima niveliranja i kontroliranom skupljanju, može se koristiti i kao mort za podlijevanje uz normalan razvoj tlačnih čvrstoća.

Prikladna je za podove s ugrađenim sustavima podnog grijanja te za podove na kojima će se podno grijanje naknadno ugrađivati.

SVOJSTVA

· jednostavna ugradnja i obrada 

· bez značajnog skupljanja tijekom vezivanja 

· prikladna za sustave podnog grijanja 

· dobra prionjivost na cementne podloge 

· normalan razvoj mehaničkih čvrstoća 

· prikladno i za drvene, metalne podloge

TEHNIČKI PODATCI

· Rasuta gustoća suhe mješavine: približno 1,31 kg/l 

· Gustoća svježe mješavine: približno 1,60 kg/l 

· Boja: siva 

· Maksimalna granulacija: 0,22 mm 

· Otvoreno vrijeme obrade: približno 20-30 minuta pri 20 °C 

· Debljina sloja: 2 – 30 mm 

· Reakcija na požar: Efl 

· Tlačna čvrstoća: ≥ 20 N/mm² (C20) prema EN 13892-2 

· Prionjivost: ≥ 0,5 N/mm² (B0,5) prema EN 13892-8 

· Savojna čvrstoća: F5 prema EN 13892-2 

IZDAŠNOST

Potrošnja materijala:

· približno 1,6 kg/m² po 1 mm debljine sloja 

· približno 8,0 kg/m² za sloj debljine 5 mm 

NACIN PRIMJENE

Podloga na koju se nanosi ORSOPOD SNM normal treba biti čvrsta i očišćena od prašine, ostataka morta, viška betona te nečistoća poput ulja, masti, boja, starih premaza i dr.

Kada fizikalno stanje podloge nije poznato ili se radi o starim, dehidriranim i dotrajalim podlogama, podlogu je obavezno premazati ORSOFIX V epoxy emulzijom kako bi se povećalo prianjanje između stare i nove podloge.Kod ugradnje proizvoda ORSOPOD SNM normal na kvalitetne i niskoupojne podloge, iste je obavezno premazati ORSOFIX V glass emulzijom radi povećanja prianjanja između stare i nove podloge.Za ugradnju proizvoda ORSOPOD SNM normal na niskoupojne i polirane podloge potrebno je koristiti ORSOFIX V kvarc emulziju kako bi se povećalo prianjanje između stare i nove podloge.Neravnine nastale uslijed oštećenja podloge potrebno je prethodno sanirati ORSO reparaturnim mortovima: ORSOsan 02 (fini reparaturni mort za debljine do 5 mm), ORSOfix I (brzovezujući mort za neravnine do 6 mm) i ORSOsan 04 (za neravnine do 50 mm).Za izvedbu polimercementne hidroizolacije preporučuje se koristiti ORSOsan TP, ORSOsan elastic, ORSOsan WF ili drugi proizvod iz ORSO programa tekućih hidroizolacija i tekućih guma. Hidroizolacija se izvodi na ugrađeni, odnosno izravnani sloj proizvoda ORSOPOD SNM normal.
Suhu smjesu pomiješati s čistom vodom u skladu s uputama navedenim na ambalaži (5,5-6,25l) ili do postizanja konzistencije slične vrhnju. Izmiješana smjesa mora se obraditi najkasnije unutar 30 minuta. Temeljita homogenizacija provodi se vretenastom miješalicom na bušilici pri maloj brzini (do maks. 500 o/min). Nakon 2 – 3 minute miješanja masu je potrebno ostaviti da odstoji 1 minutu, nakon čega je spremna za obradu. Masu izlijevati u trakama s razmacima od 20 – 30 cm. Potrebno je obratiti pozornost tijekom ugradnje i eventualnih prekida ugradnje da se proliveni materijal povezuje s novim prolivenim materijalom unutar 30 minuta radi boljeg povezivanja.
Svježe naneseni materijal ugrađuje se gumenom lopaticom, letvicom, gleterom ili zubčasti valjkom. Za poboljšanje kvalitete površine koristiti jež-valjak ili zupčasti valjak koji uklanja višak zraka i poravnava naneseni sloj (duljina šiljaka ovisi o debljini sloja, maksimalno 10 mm).
Masa koja je započela proces stvrdnjavanja ili se već povezala s prethodno nanesenim slojem ne smije se dodatno razrjeđivati.

Koristiti sljedeće alate: igličasti ili zubčasti valjak, jež-valjak, zidarske žlice, plastične gletere, špahtle i letve.

Za veće površine predvidjeti dilatacijske fuge, radne reške.

Temperature ugradnje:

podloga +5°C min. do +25°C max,
zraka +5°C min. do +25°C max.


Alat i pribor za ugradnju morta potrebno je odmah nakon uporabe očistiti vodom. Za čišćenje eventualnih nečistoća na drugim podlogama nastalih tijekom ugradnje ORSOPOD SNM normal koristiti ORSObet cleaner. Vezani mort moguće je ukloniti mehaničkim putem.
PAKIRANJE

U troslojnim plastificiranim natron vrećama od 25 kg.

ROK UPORABE

12 mjeseci u zatvorenoj ambalaži u suhim i zatvorenim prostorijama na temperaturi +5°C do +25°C.

KONTROLA KVALITETE

Sustav kontrole kvalitete provodi se u skladu s važećim građevinskim propisima i normama.

Kontrola obuhvaća:

· internu kontrolu proizvodnje koju provodi ORSO d.o.o. 

· ispitivanja koja provode ovlašteni i akreditirani građevinski laboratoriji. 

MJERE SIGURNOSTI

· Koristiti zaštitne rukavice i zaštitne naočale. 

· Nakon rada ruke oprati vodom i sapunom te nanijeti zaštitnu kremu. 

· Proizvod može izazvati nadraženost kože. 

· Za dodatne informacije pogledati Sigurnosno-tehnički list proizvoda ORSOPOD SNM normal. 

NAPOMENA

Tehnički podaci navedeni u ovom tehničkom listu dobiveni su laboratorijskim ispitivanjima i praktičnim


iskustvima tvrtke ORSO d.o.o.

Navedene vrijednosti predstavljaju prosječne rezultate ispitivanja te mogu odstupati ovisno o uvjetima primjene i utjecajima izvan kontrole proizvođača.

PRAVNE NAPOMENE

ORSO d.o.o. jamči da su informacije navedene u ovom tehničkom listu temeljene na trenutačnim saznanjima i iskustvu.

Korisnik je dužan prije primjene proizvoda provjeriti njegovu prikladnost za predviđenu namjenu i uvjete uporabe.

ORSO d.o.o. ne preuzima odgovornost za štete nastale nepravilnom primjenom proizvoda, nepoštivanjem uputa ili neodgovarajućom izvedbom radova.

Zadržava se pravo izmjene tehničkih podataka radi unaprjeđenja proizvoda. Izdavanjem novog tehničkog lista sva prethodna izdanja prestaju važiti.

Korisnici su obvezni pridržavati se svih važećih zakona, propisa i postupaka koji se odnose na primjenu proizvoda.

